CELEX: 22004D0116(01)
Language: hu
Date: 2004-08-06 00:00:00
Title: Az EGT-Vegyesbizottság 116/2004 határozata (2004. augusztus 6.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

10.3.2005   
            
            
               HU
            
            
               Az Európai Unió Hivatalos Lapja
            
            
               L 64/3
            
         
      AZ EGT-VEGYESBIZOTTSÁG 116/2004 HATÁROZATA
   
   (2004. augusztus 6.)
   az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a „Megállapodás”) és különösen annak 86. és 98. cikkére,
   mivel:
   
               (1)
            
            
               A Megállapodás 31. jegyzőkönyvét a Luxemburgban 2003. október 14-én aláírt a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak az Európai Gazdasági Térségben való részvételéről szóló megállapodás (1) módosította.
            
         
               (2)
            
            
               Indokolt a Megállapodást kötő Szerződő Felek együttműködésének kiterjesztése a belső piac megvalósítására és fejlesztésére irányuló együttműködésre.
            
         
               (3)
            
            
               Ennek következtében a Megállapodás 31. jegyzőkönyvét módosítani kell annak érdekében, hogy e kibővített együttműködésre 2004. január 1-jétől kezdődően sor kerülhessen,
            
         A KÖVETKEZŐKÉPPEN HATÁROZOTT:
   1. cikk
   A Megállapodás 31. jegyzőkönyvének 7. cikke a következőképpen módosul:
   
               1.
            
            
               Az (5) bekezdés után a következő bekezdést kell beilleszteni:
               
                           „6.
                        
                        
                           2004. január 1-jétől az EFTA-államok részt vesznek a 2004. költségvetési évre az Európai Unió számára előirányzott általános költségvetésbe bejegyzett költségvetési tételhez kapcsolódó közösségi programokban:
                           
                                       —
                                    
                                    
                                       
                                          12.01.04.01. költségvetési tétel: A belső piac megvalósítása és fejlesztése — Igazgatási kiadások,
                                    
                                 
                                       —
                                    
                                    
                                       
                                          12.02.01. költségvetési tétel: A belső piac megvalósítása és fejlesztése.”
                                    
                                 
                     
         
               2.
            
            
               A (3) és (4) bekezdésben szereplő „(5) bekezdés” helyébe „(5) és (6) bekezdés” lép.
            
         2. cikk
   Ez a határozat a Megállapodás 103. cikke (1) bekezdésében említettek (2) szerinti utolsó bejelentésnek az EGT-Vegyesbizottsághoz történő beérkezését követő napon lép hatályba.
   Ezt a határozatot 2004. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.
   
      Kelt Brüsszelben, 2004. augusztus 6-án.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 130., 2004.4.29., 3. o.
   
   
      (2)  Alkotmányos követelmények felmerélését nem jelezték.